b'\n_START_ARTICLE_\nJakuudi teaduskeskus\n_START_PARAGRAPH_\nVenemaa Teaduste Akadeemia Siberi osakonna Jakuudi teaduskeskus (vene keeles \xd0\xaf\xd0\xba\xd1\x83\xd1\x82\xd1\x81\xd0\xba\xd0\xb8\xd0\xb9 \xd0\xbd\xd0\xb0\xd1\x83\xd1\x87\xd0\xbd\xd1\x8b\xd0\xb9 \xd1\x86\xd0\xb5\xd0\xbd\xd1\x82\xd1\x80 \xd0\xa1\xd0\xb8\xd0\xb1\xd0\xb8\xd1\x80\xd1\x81\xd0\xba\xd0\xbe\xd0\xb3\xd0\xbe \xd0\xbe\xd1\x82\xd0\xb4\xd0\xb5\xd0\xbb\xd0\xb5\xd0\xbd\xd0\xb8\xd1\x8f \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xb0\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd0\xb8 \xd0\xbd\xd0\xb0\xd1\x83\xd0\xba) on Venemaa Teaduste Akadeemia Siberi osakonna allasutus Sahha Vabariigi territooriumil peakorteriga Jakutskis, \xc3\xbcks \xc3\xbcheksast Venemaa TA Siberi osakonna teaduskeskusest._NEWLINE_1947. aastal asutati NSV Liidu Teaduste Akadeemia Jakuudi teaduslik uurimisbaas, 1949. aastal reorganiseeriti see NSV Liidu Teaduste Akadeemia Jakuudi filiaaliks. P\xc3\xa4rast NSV Liidu TA Siberi osakonna loomist 1957. aastal l\xc3\xbclitati Jakuudi filiaal Siberi osakonna koosseisu (NSV Liidu Teaduste Akadeemia Siberi osakonna Jakuudi filiaal). 1988. aastal nimetati filiaal \xc3\xbcmber NSV Liidu Teaduste Akadeemia Siberi osakonna Jakuudi teaduskeskuseks (1991. aastast Venemaa Teaduste Akadeemia Siberi osakonna Jakuudi teaduskeskus)._NEWLINE_Teaduskeskuse peahoone asub Jakutskis aadressil Petrovski t\xc3\xa4nav 2. Hoone fassaadi frontoonil on s\xc3\xa4ilinud ehitusaegne kiri kahes keeles (vene ja jakuudi keeles) "NSV Liidu Teaduste Akadeemia. Jakuudi filiaal".'